અમરેલી તાલુકાનાં વાંકિયા ગામે એંસી (80) ગામનાં ગત-ગંગાનાં આસ્‍થા સમાન આવેલ રામદેવજી મંદિર ખાતે રામદેવ મંડળ ર્ેારા ભગવાન શ્રીકૃષ્‍ણનો જન્‍મોત્‍સવ ધામધૂમપૂર્વક ઉજવવામાં આવ્‍યો હતો. રામદેવજી મંદિર ટ્રસ્‍ટ-વાંકિયાનાં સંચાલકો નનુભાઈ પેથાણી, વાલજીભાઈ કથીરીયા, મનુભાઈ પેથાણી, પરશોતમભાઈ કથીરીયાની ઉપસ્‍થિતિમાં યોજાયેલ કૃષ્‍ણજન્‍મોત્‍સવમાં રામદેવમંડળનાં ભજન કલાકારો મુળજીભાઈ પરમાર, સુધીર લુણાગરીયા, દેવશીભાઈ પેથાણી વિ.એ બાબા રામદેવજીના ભજન, કિર્તન, ધૂનની રમઝટ બોલાવીને નંદ ઘેર આનંદ ભયોના સંગીતમય તાલે કૃષ્‍ણજન્‍મનાં વધામણા કરાવ્‍યા હતા. આ પ્રસંગે મંદિરનાં પૂજારીએ પૂજન-અર્ચન તથા ભાવિક ગત-ગંગાએ ચોકલેટની પ્રસાદીની લ્‍હાણી કરાવીને ધાર્મિક તથા આઘ્‍યાત્‍મિક માહોલમાં કૃષ્‍ણ-ભકિતનાં દર્શન કરાવ્‍યા હતા. અત્રે ઉલ્‍લેખનીય છે કે રામદેવજી મંદિર-વાંકિયા ર્ેારા વર્ષ દરમિયાન રામદેવ નવરાત્રિ, જળ-જીલણી મહોત્‍સવ, કૃષ્‍ણ જન્‍મોત્‍સવ, અષાઢી બીજ મહોત્‍સવ એમ વિવિધ ઉત્‍સવો ઉજવીને બાર-બીજનાં ધણીની જયોત જલતી રાખવામાં આવે છે. સમગ્ર મહોત્‍સવને સફળ બનાવવા વિઠ્ઠલભાઈ કથિરીયા, વિપુલ પેથાણી, બાલુભાઈ પેથાણી, ભરત કથિરીયા, રામદેવજી યુવક મંડળ તથા રામદેવ મહિલા સત્‍સંગ મંડળ ઉત્‍સાહપૂર્વક ભારે જહેમત ઉઠાવેછે.